ན་མོ་གུ་རུ་མཉྫུ་གྷོ་ཥཱ་ཡ། རྒྱལ་བ་ཐམས་ཅད་མཁྱེན་པ་ཡོན་ཏན་རྒྱ་མཚོ་
དཔལ་བཟང་བོ་ལ་བསྟོད་པ། བྱིན་རླབས་ཀྱི་འདོད་འཇོ་ཞེས་བྱ་བ། རྗེ་བཙུན་
དམ་པ་པད་དཀར་འཛིན་པ་དེ་ཉིད་ཀྱི་ཞབས་ལ་དུས་ཐམས་ཅད་དུ་ཕྱག་འཚལ་་་་་
ལོ། །ཕུན་ཚོགས་ཡོན་ཏན་རྒྱ་མཚོའི་དབུས་གནས་ཤིང་། །སྐུ་གསུམ་བང་རིམ་
མཐོན་པོས་མངོན་པར་མཛེས། །ལྷུན་གྲུབ་འཕྲིན་ལས་ཉི་ཟླའི་འོད་སྟོང་གིས། །
ཕན་འདེའི་སྣང་བརྙན་སྩོལ་ལ་གསོལ་བ་འདེབས། །འགྲོ་ལ་སྤྱན་རས་སྟོང་གིས་
གཟིགས་པ་ཡི། །ཆོས་སྐུ་མཁའ་དབྱིངས་མཛེས་མའི་ལང་ཚོ་ལ། །མངོན་པར་
འཁྱུད་པའི་སྒྱུ་འཕྲུལ་དྲ་བའི་གར། །མཐོང་བས་དོན་ལྡན་མཛད་ལ་གསོལ་བ་
འདེབས། ། །མཐོན་པོའི་རིགས་ཀྱི་བ་གམ་ལས་འོངས་ཤིང༌། །མཚན་དཔེའི་འོད་
སྟོང་འགྱེད་པའི་ཉིན་མོར་བྱེད། །གངས་ཅན་ཕན་བདེའི་པད་ཚལ་རྒྱས་མཛད་པ། །
གདུལ་བྱའི་བློ་མུན་སེལ་ལ་གསོལ་བ་འདེབས། །རྣམ་དག་ངེས་འབྱུང་འདབ་བརྒྱའི་
དགའ་ཚལ་དུ། །བསླབ་གསུམ་སྦྲང་རྩིས་མྱོས་པའི་རྐང་དྲུག་པ། །ལེགས་གསུངས་
མགྲིན་པའི་རྒྱུད་མང་འབུམ་ཕྲག་གིས། །རྣ་བའི་བཅུད་ལེན་འགྱེད་ལ་གསོལ་བ་
5

འདེབས། །མཁས་དང་གྲུབ་པའི་ལེགས་བཤད་བདུད་རྩིའི་རྒྱུན། །ཁྱོད་ཐུགས་རིན་
།རྣམ་དག་རིགས་པའི་སྡེར་
ཆེན་བུམ་བཟང་ལ་རེག་པས། །ངོ་མཚར་རྒྱལ་བས་བསྔགས་པའི་ལུང་རྟོགས་ཀྱི། །
དམ་ཆོས་རྒྱལ་སྲིད་སྐྱོང་ལ་གསོལ་བ་འདེབས། །བགྲང་ཡས་ཤེས་བྱའི་དཀྱིལ་འཁོར་
མ་ལུས་པ། །ཁྱོད་ཀྱི་རྣམ་དཔྱོད་གོམ་པ་གཅིག་གིས་ཀྱང༌། །བགྲོད་ཚེ་ཀུན་རྨོངས་
སྟོབས་ལྡན་མཐར་མཛད་པས། །ཕྱོགས་ལས་རྣམ་པར་རྒྱལ་ལ་གསོལ་བ་འདེབས། །
མདོ་རྒྱུད་གཞུང་ལུགས་རལ་བའི་ཁུར་འཆང་ཞིང་།
འཕྲེང་མངོན་པར་གཡོ། །འཆད་རྩོད་རྩོམ་པའི་གད་རྒྱངས་མཐོན་པོ་ཅན། །ཐུབ་
བསྟན་གངས་རི་སྐྱོང་ལ་གསོལ་བ་འདེབས། །རྨད་བྱུང་རྣམ་དཔྱོད་བརྩོན་པའི་དེད་
དཔོན་གྱིས། །དཔལ་ལྡན་མདོ་དང་རྒྱུད་སྡེའི་རྒྱ་མཚོ་ཆར། །དབང་བསྒྱུར་རྣམ་
གྲོལ་ནོར་བུའི་དཔལ་མངའ་བ། །འགྲོ་ལ་འདོད་དགུ་སྩོལ་ལ་གསོལ་བ་འདེབས། །
ལུང་རྟོགས་ཡོན་ཏན་རིན་ཆེན་གྱིས་གང་ཞིང༌། །འཕྲིན་ལས་རླབས་ཕྲེང་གཡོ་བའི་
རྒྱ་མཚོ་ཆེ། ། སྐལ་བཟང་ཀླུ་དབང་ཚོགས་ཀྱི་ཉེར་ཚོའི་གཞིར། །ཡུན་རིང་འཚོ་ཞིང་
གཞེས་པར་གསོལ་བ་འདེབས། །ཡོན་ཏན་འོད་དཀར་རི་མོ་བརྒྱ་ཕྲག་གིས། །རྒྱལ་
བ་གཉིས་པའི་བསྟན་པའི་རྒྱ་མཚོ་ཆེ། །ཕྱོགས་བཅུར་རྒྱས་མཛད་འགྲོ་བའི་
སེལ་དུ། །གཡོ་མེད་རྡོ་རྗེ་ལྟ་བུར་བརྟན་པར་ཤོག །དེ་ལྟར་བསྟོད་པའི་རྣམ་དཀར་
ཕུང་པོའི་མཐུས། །ཚེ་རབས་ཀུན་ཏུ་ཕྱག་ན་པདྨོ་ཡིས། །དགྱེས་བཞིན་རྗེས་སུ་
བཟུང་སྟེ་དམ་ཆོས་ཀུན། །རྒྱལ་བའི་དགོངས་པ་ཇི་བཞིན་འཛིན་པར་ཤོག །ཅེས་
པ་འདི་ནི་ཆོས་གྲྭ་ཆེན་པོ་དཔལ་ལྡན་འབྲས་སྤུངས་ཕྱོགས་ཐམས་ཅད་ལས་རྣམ་
པར་རྒྱལ་བའི་གླིང་ནས་བསྟན་པ་རིན་པོ་ཆེའི་གསལ་བྱེད་ལུང་རིགས་སྨྲ་བ་རྣམས་་
ཀྱི་གཙུག་རྒྱན་དམ་པ། ཤེས་གཉེན་ཆེན་པོ་སློབ་དཔོན་རྣམ་པས་མགྲིན་གཅིག་
དང་། དབྱངས་གཅིག་ཏུ་ནན་ཆེར་གསོལ་བ་བཏབ་པ་དང་། ཁྱད་པར་བདག་
ཉིད་ཀྱང་དད་པས་ཉེ་བར་བསྐུལ་བ་ལ་བརྟེན་ནས་ཆོས་སྨྲ་བའི་བཙུན་པ་ཤཱཀྱའི་་་་་་
དགེ་སློང་བློ་བཟང་ཆོས་ཀྱི་རྒྱལ་མཚན་དཔལ་བཟང་པོས་མེ་ཕོ་འབྲུག་གི་ལོ་་་་་་
UL
6

འཕྲུལ་ཟླ་བའི་དཀར་ཕྱོགས་ལ་དགའ་ལྡན་ཕོ་བྲང་གི་གཟིམས་ཆུང་མེ་ཏོག་མངོན་་་་
པར་བཀྲ་བའི་ལྡིང་ཁང་དུ་ཉེ་བར་སྦྱར་བའོ། །